Rose McGowan snakket om voldtektsanklagen mot Hollywood-produsent
– Jeg har vært kneblet i 20 år. Jeg har blitt trakassert, baksnakket og blitt bedt om å skamme meg, og vet dere hva? Jeg er akkurat som dere. Det som skjedde med meg bak kulissene skjer med oss alle i dette samfunnet. Det kan ikke og vil ikke fortsette sånn, sa McGowan under åpningstalen på konferansen Women's Convention i Detroit. Bakgrunn: Hollywood-produsent har fått sparken etter anklager om trakassering Tidligere denne måneden tvitret hun at hun ble voldtatt av en mann med initialene «HW», og Hollywood Reporter har bekreftet at meldingen dreide seg om Hollywood-produsenten Harvey Weinstein. McGowan har vært en forkjemper mot seksuell trakassering i Hollywood, og hun var den fjerde personen som anklaget Hollywoods tidligere gullgutt for voldtekt. – Monsterets ansikt har vært overalt, mitt mareritt, sa McGowan i talen sin, og takket publikum for støtten: – Takk for at dere har gitt meg vinger i denne vanskelige tiden. Skuespilleren er blant annet kjent fra filmene «Jawbreaker», «Planet Terror» og «Scream». Se hvordan Hollywoods mektigste mann nå har falt fra tronen: Etter at New York Times avslørte de første anklagene mot Weinstein 5. oktober, har mer enn 60 kvinner har de siste ukene stått fram med anklager mot ham om seksuell trakassering og overgrep. Tidligere denne uken sto også den norske skuespilleren og modellen Natassia Malthe (43) fram og hevdet at Hollywood-mogulen forgrep seg på henne i 2008 og kort tid senere ba henne bli med på gruppesex. Weinstein har fått sparken fra sitt eget produksjonsselskap The Weinstein Company som følge av anklagene. Torsdag ble det kjent at han saksøker selskapet. Formålet med søksmålet skal være å innhente kopier av Weinstein personalmappe samt all hans korrespondanse, inkludert eposter. Den norske skuespilleren Natassia Malthe kom med anklager mot Harvey Weinstein denne uken:
Skuespiller Rose McGowan snakket for første gang offentlig om voldtektsanklagen mot Hollywood-produsenten Harvey Weinstein fredag.